স্থানীয় ব্যবসায়ীরা জানান, সোনাইমুড়ী উপজেলা ২০০৫ সালে স্থাপন হওয়ার পর থেকেই সোনাইমুড়ী বাজারে ব্যবসায়ী সমিতি নামে কোন ধরনের সমিতির কার্যক্রম নেই। নাম মাত্রই ব্যবসায়ী সমিতি আছে। ২০১০ সালে এডফ কমিটি গঠন করেই চলে ২০১২ সাল পর্যন্ত। এডফ কমিটি সদস্যরা সভাপতি বিপ্লব, সাধারণ সম্পাদক খলিলুর রহমান, কোষাধ্যক্ষ মেহেদি হাসানকে কমিটি করে একটি কমিটি গঠন করে ৬ মাসের মধ্যে নির্বাচনের মাধ্যমে নতুন কমিটি গঠন করার কথা থাকলেও অদ্যবধি পর্যন্ত কোন ধরনের ব্যবসায়ী সমিতির কমিটি গঠন করেননি। এতে ব্যবসায়ীরা ক্ষুব্ধ প্রতিক্রিয়া জানায়। বাজার ব্যবসায়ীরা দীর্ঘদিন থেকে ডাকাতি ও চুরির আতঙ্কে আছেন। ব্যবসায়ীদের মধ্যে বড় ও ছোট ধরনের কোন ঘটনা ঘটলে সমাধান করার মত বৈণিক সমিতির পক্ষ থেকে কোন সদস্যের ভূমিকাই নেই।